ભારત અને નેપાળની બોર્ડર પર આવેલું એક નાનકડું હિલ સ્ટેશન એટલે સન્દક્ફુ. આ હિલ સ્ટેશનને સન્દકપુર પણ કહેવાય છે. દાર્જિલીંગથી 76 કિલોમીટર દૂર નેપાળ બોર્ડર પાસે આવેલ પશ્ચિમ બંગાળનું આ સૌથી ઊંચું હિલ સ્ટેશન છે. તેની ઉંચાઈ 12000 ફૂટ છે. વિશ્વની પાંચ સૌથી ઉંચી પર્વતમાળાઓમાંથી ચાર- એવરેસ્ટ, કાંચનજંઘા, લોત્સે અને મકાલૂ તમને અહીંથી સ્પષ્ટપણે દેખાશે. અહીં જવા માટે તમારે પરમિટ લેવાની જરુર પડશે.